
A Csillagösvény Szociális Segítő Egyesülettel együttműködési  megállapodás megkötése 

I. Előzmények

Budapest Főváros XIV. Kerület Zugló Önkormányzat Tulajdonosi és Közbeszerzési Bizottsága a 410/2018.  (XI. 20.) TKB számú határozatában arról döntött, hogy az önkormányzat tulajdonában álló Budapest XIV. kerület Szugló u. 99. szám alatti helyiséget iroda rendeltetés céljára a Csillagösvény Szociális Segítő Egyesület részére határozatlan időre bérbe adja, azzal, hogy az Együttműködési Megállapodás megkötését követően az Egyesület 30%-os mértékű díjkedvezményre válik jogosulttá (1. melléklet). 
 II. Vélemények

A Csillagösvény Szociális Segítő Egyesület (a továbbiakban: Egyesület), a Zuglói Család- és Gyermekjóléti Központ és az Önkormányzat jogait és kötelezettségeit a jelen előterjesztés 2. mellékletét képező együttműködési megállapodás tartalmazza. Az Egyesület célja zuglói nevelőszülői hálózat kiépítése, ezen keresztül a nevelőszülőségre vállalkozó érintettek, a majdani nevelőszülők felkészítése és munkához való juttatása. Az Egyesület ennek érdekében együttműködik a Zuglói Család- és Gyermekjóléti Központtal, amelynek munkaerő-közvetítő irodája tájékoztatja a jelentkező, nevelőszülőnek alkalmas személyeket az Egyesületnél igénybe vehető képzési lehetőségről, annak érdekében, hogy ők a megfelelő képzések elvégzése után nevelőszülőként vállalhassanak munkát. 
Jogi Osztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.
Kérem a Tisztelt Képviselő-testületet, hogy az együttműködési megállapodás megkötését támogatni szíveskedjék. 

III. Bizottsági vélemények

Az előterjesztést a Jogi és Ügyrendi Bizottság, valamint a Szociális Bizottság tárgyalja. A Bizottságok véleménye a Képviselő-testület ülésén szóban kerül ismertetetésre.
IV. Döntési javaslat

 

1. határozati javaslat

Budapest Főváros XIV. Kerület Zugló Önkormányzat Képviselő-testülete

……../2019. (…….) önkormányzati határozata
a Csillagösvény Szociális Segítő Egyesülettel együttműködési  megállapodás megkötéséről 

Budapest Főváros XIV. Kerület Zugló Önkormányzat Képviselő-testülete hozzájárul a 2. melléklet szerinti tartalommal a Csillagösvény Szociális Segítő Egyesülettel, valamint a Zuglói Család- és Gyermekjóléti  Központtal történő együttműködési megállapodás megkötéséhez, azzal a feltétellel, hogy az egyesület tevékenységéről évente, adott év október 31-ig beszámol a szociális ügyekért felelős bizottságnak. 
Határidő: az elfogadást követő 30 napon belül
Felelős: Polgármester (Szociális Osztály vezetője)
2. határozati javaslat

Budapest Főváros XIV. Kerület Zugló Önkormányzat Képviselő-testülete

……../2019. (…….) önkormányzati határozata
a Csillagösvény Szociális Segítő Egyesülettel megkötött bérleti szerződés módosításáról
 Budapest Főváros XIV. Kerület Zugló Önkormányzat Képviselő-testülete felkéri a Zuglói Városgazdálkodási Közszolgáltató Zrt-t arra, hogy az együttműködési megállapodás megkötését követően a Csillagösvény Szociális Segítő Egyesület bérleti szerződésében szereplő bérleti díjat a 410/2018.  (XI. 20.) TKB határozatban megállapított kedvezményes bérleti díjra módosítsa. 
Határidő: az együttműködési megállapodás megkötését követő 30 napon belül
Felelős:  Baracskai Gábor vezérigazgató (Zuglói Zrt.)
A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdés alapján egyszerű szótöbbséget igényel. 

Budapest, 2019. június 6.

alpolgármester

Mellékletek felsorolása: 

1. melléklet: TKB 410/2018 (XI. 20.) határozata  
2. melléklet: Együttműködési megállapodás-tervezete 
3. melléklet: Kérelem és melléklete
A melléklet elektronikusan elérhető a www.govcenter.hu felületen.
Az előterjesztést készítette: 

· Bondorné Gyurcsi Mária Polgármesteri Hivatal Szociális Osztály

· Polgármesteri Hivatal Jogi Osztály

